《满江红 其十 怅怅词，和陈其年韵》
清代·董元恺

泛宅浮家，卿笑谓、君其休矣。算只有、五湖烟水，年年如此。

芳草遥天青欲白，晴波夕照金还紫。载一天、风月满扁舟，玄真子。

山欲雨，嵩高玺。花欲雨，湘东蕊。恍清虚宾主，神霄奴婢。

被褐半疑火浣布，斟茶拟吸琼芝髓。访灵威、七日学长生，饥仍死。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。